593 са потвърдените случаи на COVID - 19 у нас Днес са доказани още 12 нови заболели Общо 593 са потвърдените случаи на COVID - 19 у нас по данни на Националния оперативен щаб , цитирани от Министерството на здравеопазването . През днешния ден са доказани още 12 нови случая , като 7 са в София , 3 в Кюстендил и 2 в Смолян . Лабораториите продължават да работят . 233 са лицата с потвърден COVID - 19 , които са настанени под лекарско наблюдение в болнични условия . 27 са пациентите с COVID - 19 , които са в интензивни отделения и клиники . По отношение на общата картина – към 7 април : 332 от регистрираните у нас случаи на COVID - 19 са на мъже и 261 на жени . Средната възраст на лицата , при които е доказана коронавирусна инфекция , е 48 години . Регистрираните случаи по справка , предоставена от Националния оперативен щаб , са както следва : Благоевград – 18 ; Бургас – 25 ; Варна – 24 ; Велико Търново – 4 ; Видин – 2 ; Враца – 2 ; Габрово – 2 ; Добрич – 11 ; Кърджали – 10 ; Кюстендил – 10 ; Ловеч – 2 ; Монтана – 18 ; Пазарджик – 11 ; Перник – 8 ; Плевен – 9 ; Пловдив – 32 ; Русе – 3 ; Силистра – 2 ; Сливен – 9 ; Смолян – 16 ; София – 351 ; Стара Загора – 14 ; Хасково – 6 ; Шумен – 4 . Общият брой на потвърдените случаи на COVID - 19 при лица - медицински служители е 32 души . Починалите лица , при които е установен COVID - 19 , са 24 . Днес в МБАЛ Шумен е починал 65 - годишен мъж , който при хоспитализирането си е дал положителна проба за COVID - 19 . Пациентът е настанен на 26 март във вътрешното отделение на шуменската болница , където е диагностициран с пневмония . Веднага е направен PCR тест , който е доказал коронавирусна инфекция . Назначени са допълнителни изследвания , в това число и образни , на база които при пациента е установен карцином на бял дроб . През последните два дни на мъжа са направени още два PCR теста , които са дали отрицателен резултат . Състоянието на пациента обаче се е влошило и той е издъхнал , съобщиха от областната болница в Шумен .